MeToo ઝુંબેશે સમગ્ર વિશ્વભરની મહિલાઓને યૌન હિંસા પર પ્રકાશ ફેંકવાની તાકાત પૂરી પાડે છે. એટલુ જ નહી પરંતુ #MeToo ઝુંબેશે મહિલાઓને એકબીજાને ટેકો આપવાની, સશક્ત બનાવવાની તથા સામાન્ય રીતે કદી પણ બહાર ન આવતી વાતો વિશે જાહેરમાં બોલવાની તક આપી છે. ઘણા લાંબા સમયથી ભારતના પરંપરાગત સમાજમાં મહિલાઓને કદી પણ પુરુષ સમોવડી ગણવામાં આવતી નથી. જોકે સમયાનુસાર મહિલાઓ અને પુરુષો અને તેમની ભૂમિકાઓ ધરમૂળથી બદલાઈ છે અને #MeToo ઝુંબેશે તેમાં મહત્વનું યોગદાન આપ્યું છે.